text: El passat divendres 18 de maig, es va celebrar el 1r Trofeu Roberto Cabrejas – Control de Salts, a les pistes d'atletisme de la ZEM La Guinardera de Sant Cugat del Vallés.
  Una gran jornada atlètica amb un gran ambient i bona participació, cal destacar l'actuació de la Clara Fernández (CM St Cugat) i la Nerea Pérez (CM St Cugat) que van establir un nou rècord de Catalunya de salt amb perxa sub16 a l'aire lliure amb una marca de 3,61 metres, millorant en un centímetre l'anterior rècord que datava de 2013. En el decurs de la competició, primer el va fer la Clara Fernández i posteriorment el va igualar la Nerea Pérez.
  També es van realitzar algunes actuacions d'interès, com és el cas de la Cora Salas (CA Igualada) que va marcar 6,31 m en llargada, Jordi Yoshinori Matsuoka (CA Igualada) amb 7,41 m també en llargada i Nora Taher (CA Igualada) que va saltar 12,72 m en triple.